钦定古今图书集成/历象汇编/岁功典/第089卷 > 冬至夜郡斋宴别前华阴卢主簿〈并序〉
## 钦定古今图书集成/历象汇编/岁功典/第089卷 > 冬至夜郡斋宴别前华阴卢主簿〈并序〉

张登

范阳卢君道漳以适越，越人悦之，税车休徒，三旬之间，然后饬行李之命。时日南至，登与宾客僚吏会别于郡斋，酾酒卜夜，《夜艾》，酒酣而不能自已，故咸请诗之。由是探韵而赋，赋不出志，大抵感时伤远，又美卢君择其所从而不惑。〈阙。〉“《颂征南》有奔走”之德焉。

虎宿方冬至，鸡人积夜筹。相逢一尊酒，共结两乡愁。
王俭花为府，卢谌幄内璆。明朝更临水，怅望岭南流。